Ratu Ten Pin 2: Shalin

Ratu Ten Pin 2 merupakan drama bersiri terbaharu terbitan JS Pictures Sdn Bhd pada tahun 2022 yang mengetengahkan tentang penceritaan sukan boling. 
Drama ini diinspirasikan daripada kisah hidup ratu boling negara, Shalin Zulkifli termasuk bibit-bibit permulaan dirinya berkecimpung dan menyertai pasukan boling negara, drama ini memulakan tayangan perdana di Astro Ria bermula 11 Julai 2022 menggantikan Lockdown 2 .

Sinopsis 

Drama Ratu Ten Pin 2 : Shalin menampilkan barisan pelakon sedia ada disamping tambahan pelakon baru. Antara yang terlibat ialah Jasmine Suraya, Yusuf Bahrin, Elisya Sandha, Nazim Othman, Sheila Rusly, Nasz Sally, Wani Kayrie, Linda Onn, Riezman Khuzaimi, Dato' Fizz Fairuz, Syaidatul Afifah dan ramai lagi.

Ianya bermula dengan watak Norma, Reez, Sandra dan Suzana yang kini sudah menjadi pemain senior dalam pasukan boling negara. Namun Reez dan Suzana ingin menarik diri daripada pasukan tersebut walaupun minatnya dalam sukan boling masih tinggi.

Selepas Reez menarik diri, pasukan boling negara menjadi kekurangan seorang pemain. Mem Maria yang juga merupakan jurulatih pasukan telah menjemput Shalin menyertai pasukan boling negara sebagai pemain baru untuk mencukupkan bilangan pemainnya.

Shalin merupakan seorang pemain boling yang handal tetapi tidak dikenali oleh orang ramai. Norma dan Sandra juga pernah mengetahui tentang kehebatan Shalin dalam sukan ini.

Setelah melihat kebolehan ahli baharu pasukan negara itu, Norma dan Sandra mula mencemburui kebolehan Shalin dan berpura-pura berbaik dengannya. Norma yang merasakan dirinya sebagai pemain nombor satu negara terasa terancam dengan kehadiran Shalin.

Dia akan melakukan apa sahaja untuk menjatuhkan Shalin dan mengekalkan dirinya sebagai pemain nombor satu dalam pasukannya.

Pelakon

Pelakon Utama 
 Sheila Rusly sebagai Mem Maria 
 Nazim Othman sebagai Arief 
 Yusuf Bahrin sebagai Azidi
 Dato Fizz Fairuz sebagai  Coach Mustaqim
 Jasmine Suraya sebagai Shalin
 Elisya Sandha sebagai Norma
 Syaidatul Afifah sebagai Sandra 
 Riezman Khuzaimi sebagai Zul 
 Linda Onn sebagai ibu kepada Shalin
 Nasz Sally sebagai Nurin
 Wani Kayrie sebagai Suzana

Pelakon Pembantu
 Tanjung sebagai Jue
 Min Wahida sebagai Wanie
 Mei Fen Lim sebagai Christi
 Fizi Woo sebagai  Wan 
 Mohd Czar Amin sebagai  Jaja 
 Muhammad Daniel sebagai  Daniel 
 Mohd Zaid sebagai  Zizan

Penampilan Khas 
 Dato' Seri Ahmad Faizal Azumu sebagai Pak Peja

Rujukan